CELEX: C2007/297/47
Language: sl
Date: 2007-12-08 00:00:00
Title: Zadeva C-457/07: Tožba, vložena 9. oktobra 2007 – Komisija Evropskih skupnosti proti Portugalski republiki

8.12.2007   
            
            
               SL
            
            
               Uradni list Evropske unije
            
            
               C 297/29
            
         Tožba, vložena 9. oktobra 2007 – Komisija Evropskih skupnosti proti Portugalski republiki
   (Zadeva C-457/07)
   (2007/C 297/47)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: S. Pardo Quintillán in P. Andrade, zastopnika)
   
      Tožena stranka: Portugalska republika
   Predlogi tožeče stranke:
   Komisija predlaga Sodišču, naj:
   
               —
            
            
               ugotovi, da Portugalska republika ni izvršila sodbe Sodišča (prvi senat) z dne 10. novembra 2005 v zadevi Komisija Evropskih skupnosti proti Portugalski republiki (C-432/03);
            
         
               —
            
            
               Portugalski republiki naloži plačilo kazni v višini 37 400 eurov za vsak dan zamude pri izvršitvi sodbe Sodišča;
            
         
               —
            
            
               Portugalsko republiki naloži plačilo dnevne kazni v višini 5 280 eurov od 10. novembra 2005, dneva ko je bila razglašena sodba s katero je bila ugotovljena neizpolnitev obveznosti, do dneva, ko bo portugalska država izvršila sodbo, ali dneva, ko bo Sodišče izdalo sodbo v skladu s členom 228 ES;
            
         
               —
            
            
               Portugalski republiki naloži plačilo stroškov postopka.
            
         Tožbeni razlogi in bistvene trditve
   Komisija meni, da Portugalska republika nadaljuje z omejevanjem dostopa do trga, s tem ko za nove gradbene materiale, za katere ne obstajata tehnična specifikacija in vzajemno priznavanje, zahteva predhodno homologacijo zaradi potrditve njihove ustreznosti za določeno uporabo. Portugalska republika prav tako nadaljuje z omejevanjem dostopa do trga, s tem ko za nove materiale, za katere ne obstaja tehnična specifikacija, ne prizna enakovrednosti certifikatov, ki so bili izdani v drugih državah članicah, če za navedeno priznanje zaprosi gospodarski subjekt, ki ni proizvajalec ali njegov pooblaščenec.
   Portugalska zakonodaja še vedno ni določila natančno meril, ki jih mora uporabiti Uprava pri odločanju o zahtevah za homologacijo, da se izogne arbitrarnosti. Če tehnične specifikacije ni, portugalski zakon določa, da se v odločbah o enakovrednosti uporabijo merila, ki niso objektivna in so diskriminatorna.
   Potrugalska republika še vedno ni sprejela ukrepov, ki bi jih morala sprejeti za gospodarske subjekte, za katere je uporabila zakon, ki ni bi skladen s členoma 28 ES in 30 ES.